આમ, ગુજરાતમાં ભાજપની હાલત ખેડૂતોના મુદ્દે કફોડી બની રહી છે. જેમાં પણ હાર્દિક પટેલ અને કોંગ્રેસ ભાજપને ખેડૂત વિરોધી હોવાની છાપ ઉભી કરવામાં સતત વ્યસ્ત છે. જેમાં પણ હાલમાં જ ખુબ જ ગાજેલું મગફળીકાંડ, બારદાન કાંડ અને ત્યાર બાદ બિયારણ અને ખાતરના વધતા ભાવ તેમજ ખેડૂતોને નહીં મળતા પાકના પોષણક્ષમ ભાવ જેવા મુદ્દે ભાજપ સતત દબાણ રહી છે. તેમજ જૂની યોજનાના આંકડા આપીને ખેડૂતોને ખુશ કરવાનો પ્રયાસ કરી રહ્યો છે. કારણ કે વર્ષ ૨૦૧૯ની લોકસભા ચુંટણી પૂર્વે ભાજપ ગ્રામીણ વિસ્તારમાં તેનો જનાધાર ઓછો થાય તેમ ઇચ્છતું નથી. તેથી સરકારે નાછુટકે આ નિર્ણય જાહેર કર્યો છે. તેમજ સરકાર ખેડૂતોને સતત એવો આભાસ કરાવવા માંગે છે કે સરકાર તેમની દરકાર લઈ રહી છે.